Lav et referat af nedenstående tekst:

Tekst:
TV2 Nord bragte tirsdag den 7. februar historien om Inge Gadegaard fra Læsø, der er 56 år og ramt af den frygtelige sygdom ALS. Hendes største ønske i den sidste tid er en fleksibel hjælpeordning - også kaldet BPA-ordning - men det har kommunen givet hende afslag på to gange. Inge Gadegaards sørgelige historie blev læst af flere tusinde mennesker. Herunder folketingspolitiker Charlotte Broman Mølbæk (SF). - Vi har i længere tid arbejdet på sagen omkring, at ALS-patienter skal kunne få en hurtig insats og blive bevilliget det i starten af forløbet, så de ikke får hjælpen alt for sent, fortæller hun og fortsætter. - Inge er et hjerteskærende eksempel på, hvorfor det er vigtigt med en praksis ude i kommunerne, hvor man laver en samlede visitation på de ting, som hun har brug for. Det er en uværdig behandling, som Inge her får, og man bør prøve at kigge mere på værdighed og retten til et godt liv, undertsreger hun. Derfor kræver hun nu også et svar fra social- og sundhedsminister Pernille Rosenkrantz-Theil (S) til den anden samling i udvalget. -  Vil ministeren redegøre for, hvor længe det er rimeligt, at en borger som Inge Gadegaard skal vente, fra hun har søgt om en BPA-ordning, til hun får et egentligt svar?, lyder spørgsmålet. Ministeren skal svare på spørgsmålet indenfor fire uger. TV2 Nord gjorde i sidste uge ministeren opmærksom på Inges sag og forsøgte at få en kommentar, men hun henviste til ordføren på området. Hør mere om Inges sag i indslaget her:

Referat:
Når Folketingets Socialudvalg mødes, er Inge Gadegaards sag på dagsorden.